Unionin yleisen tuomioistuimen presidentin määräys 16.10.2013 – Espanja vastaan komissio

(asia T-461/13 R)

”Väliaikainen oikeussuoja — Valtiontuet — Päätös, jolla tuki todetaan yhteismarkkinoille soveltumattomaksi sekä määrätään sen perimisestä takaisin ja suorittamatta olevien maksujen peruuttamisesta — Täytäntöönpanon lykkäämistä koskeva hakemus — Fumus boni juris -edellytyksen ja kiireellisyysedellytyksen täyttymättä jääminen”

1. Väliaikainen oikeussuoja — Täytäntöönpanon lykkääminen — Välitoimet — Myöntämisedellytykset — Fumus boni juris — Kiireellisyys — Vakava ja korjaamaton vahinko — Kumulatiivisuus — Kaikkien kysymyksessä olevien intressien vertailu — Välitoimista päättävän tuomarin harkintavalta (SEUT 256 artiklan 1 kohta sekä SEUT 278 ja SEUT 279 artikla; unionin yleisen tuomioistuimen työjärjestyksen 104 artiklan 2 kohta) (ks. 13–15 kohta)

2. Väliaikainen oikeussuoja — Täytäntöönpanon lykkääminen — Myöntämisedellytykset — Fumus boni juris — Pääasiassa nostetun kanteen tueksi esitettyjen perusteiden alustava tutkinta — Kanne komission päätöksestä, jolla tuki todetaan yhteismarkkinoille soveltumattomaksi ja määrätään takaisin perittäväksi — Kanneperuste, joka liittyy sellaisten poikkeuksellisten olosuhteiden olemassaoloon, jotka estävät tuen takaisin perimisen — Kanneperuste, joka vaikuttaa ensi näkemältä perustellulta (SEUT 278 artikla; unionin yleisen tuomioistuimen työjärjestyksen 104 artiklan 2 kohta) (ks. 17, 24 ja 25 kohta)

3. Väliaikainen oikeussuoja — Tutkittavaksi ottamisen edellytykset — Kannekirjelmä — Muotomääräykset — Sellaisten perusteiden esittäminen, joiden vuoksi vaadittujen välitoimien myöntäminen on ilmeisesti perusteltu (SEUT 278 ja SEUT 279 artikla; unionin yleisen tuomioistuimen työjärjestyksen 104 artiklan 2 ja 3 kohta) (ks. 20 kohta)

4. Väliaikainen oikeussuoja — Täytäntöönpanon lykkääminen — Myöntämisedellytykset — Kiireellisyys — Vakava ja korjaamaton vahinko — Todistustaakka — Komission päätös, jolla valtiontuki määrätään perittäväksi takaisin — Se, että takaisinperintä voi vaarantaa valtion tehtävien hoitamisen ja aiheuttaa julkisen järjestyksen häiriintymisen jäsenvaltiossa, kuuluu todistustaakan piiriin — Konkreettisten ja tarkkojen tietojen, joita tukevat yksityiskohtaiset asiakirjatodisteet, puuttuminen — Kiireellisyysedellytyksen täyttymättä jääminen (SEUT 278 artikla; unionin yleisen tuomioistuimen työjärjestyksen 104 artiklan 2 kohta) (ks. 32, 34–39, 42 ja 49 kohta)

5. Väliaikainen oikeussuoja — Täytäntöönpanon lykkääminen — Välitoimet — Myöntämisedellytykset — Vakava ja korjaamaton vahinko — Vahinko, johon jäsenvaltio voi vedota (SEUT 278 ja SEUT 279 artikla) (ks. 33 kohta)

6. Väliaikainen oikeussuoja — Täytäntöönpanon lykkääminen — Myöntämisedellytykset — Kiireellisyys — Komission päätös, jolla valtiontuki määrätään perittäväksi takaisin — Päätös, joka on osoitettu jäsenvaltiolle eikä tuensaajalle — Toteutettujen kansallisten toimenpiteiden huomioon ottaminen — Velvoittamattomat toimenpiteet — Fumus boni juris -edellytyksen ja kiireellisyysedellytyksen täyttymättä jääminen (SEUT 278 artikla ja SEUT 288 artiklan neljäs kohta; unionin yleisen tuomioistuimen työjärjestyksen 104 artiklan 2 kohta) (ks. 43, 44 ja 50 kohta)

7. Väliaikainen oikeussuoja — Täytäntöönpanon lykkääminen — Myöntämisedellytykset — Kiireellisyys — Vakava ja korjaamaton vahinko — Päätös, jolla valtiontuki määrätään perittäväksi takaisin — Kansallisista täytäntöönpanotoimenpiteistä olemassa olevat kansalliset oikeussuojakeinot — Unionin tuomioistuinten oikeus ottaa tällaiset oikeussuojakeinot huomioon välitoimihakemuksen asiakysymystä koskevassa arvioinnissa — Vahingon korjaamattomuutta koskevan edellytyksen täyttymättä jääminen (SEUT 278 artikla; unionin yleisen tuomioistuimen työjärjestyksen 104 artiklan 2 kohta) (ks. 45–48 kohta)

Aihe

Hakemus valtiontukea SA.28599 (C 23/2010 (ex NN 36/2010, ex CP 163/2009)), jonka Espanjan kuningaskunta on myöntänyt maanpäällisen verkon digitaalitelevision levittämiseksi syrjäisille alueille (muualla kuin Castille-la-Manchessa), joissa yhdyskuntarakentaminen on ollut rajoitettua, koskevan 19.6.2013 tehdyn komission päätöksen C(2013) 3204 final täytäntöönpanon lykkäämiseksi

Ratkaisu

1) Välitoimihakemus hylätään.